झाड़ी में फेंका मिला मिड डे मील का चावल, सचिव को फटकार
प्रखंडमुख्यालय स्थित सिमराढाब पंचायत के उत्क्रमित मध्य विद्यालय पथलडीहा में मंगलवार को चोरी का एमडीएम चावल ग्रामीणों ने खेत की झाड़ी में छुपाया हुआ पकड़ा। ग्रामीण चोरी का एमडीएम चावल देखते ही आग बबूला हो गए। आक्रोशित ग्रामीणों ने स्कूल पहुंच कर प्रधानाध्यापक से एमडीएम चावल के बारे में पूछताछ की। ग्रामीणों के सवाल पर सचिव सह प्रधानाध्यापक गंगाधर तुरी ने रसोइया को ग्रामीणों के बीच पूछताछ करने लगे।
जिसमें रसोइया ने एमडीएम चावल लगभग 20 किलो, आलू 2 किलो, एक पैकेट नमक चोरी कर स्कूल के बगल झाड़ी के नीचे गड्ढे में पते से ढक कर रखने की बात स्वीकार की। प्रधानाध्यापक ने स्कूल का चावल होने की पुष्टि ग्रामीणों के बीच की। ग्रामीण जगदीश सिंह, एतवारी सिंह, अरुण साव, नितीश कुमार, अनिल सिंह, सुनील सिंह, उपेन्द्र सिंह, घोली देवी, विमला देवी आदि ने बताया कि पेड़ के पत्ता को महिलाएं बुहार रही थीं इसी क्रम में एमडीएम का चावल सामग्री मिला।
भोजन बनाते समय एक मुठ्ठी चावल बचा लेती थी : रसोइया
रसोइयाशांति देवी ने बताया कि भोजन बनाते हुए एक मुठ्ठी चावल काटते थे। यह मुठिया कटा हुआ चावल है जो गढ़े में छिपा कर रखे थे। पूर्व मुखिया पति रामु बैठा ने स्कूल पहुंच कर मामले की जानकारी ली और सचिव को जम कर फटकार लगाई। बच्चों के निवाला छीनने को सभी में आक्रोश दिखाई पड़ा।
चावल को दिखाते ग्रामीण।
hin_Deva hin_Deva hin_Deva awa_Deva hin_Deva hin_Deva